Otsailaren 9a

EH Bildu Nafarroa talde parlamentarioak 11-24-PES-00021 galdera egin du, idatziz erantzun dakion, oposizio-lehiaketako prozesu batean plaza lortu baina oraindik behin betiko lehenengo destinoa esleitu ez zaien irakasleei buruz. Hona hemen Nafarroako Gobernuaren Hezkuntzako kontseilariak horretaz ematen duen informazioa:

Ulertzen da ezen, EH Bildu Nafarroa talde parlamentarioaren galderak erreferentzia egiten diela 2022. urtea baino lehen gauzatutako oposizio-lehiaketako askotariko prozesuetako batean plaza lortu zuten maisu-maistren kidegoko irakasleei; izan ere, 2023. urtean kidegoetan eta irakaspostuetan sartzeko prozesua gertatu zen merezimendu lehiaketa ezohiko bidez eta pertsona horiek guztiek ikasturte honetan lehenengo aldiz hartu dute parte lekualdatze lehiaketa batean. Horrenbestez, txosten honetan ematen diren datuak lekualdatzeko azken lehiaketaren ebazpena eman osteko unean zeudenak dira. Ebazpena maiatzaren 10eko 129/2023 Ebazpen bidez argitaratu zen, zeinaren bidez onesten baita destinoen behin betiko adjudikazioa eta parte hartzaileen eta puntuazioen behin betiko zerrendak argitaratzen baitira.

Jarraian agertzen den taulan ikusgai dago 2023ko irailaren 1a baino lehen funtzionario izendatutako maisu-maistren kidegoko zenbat kidek ez duten behin betiko destinoa lortu izendatuak izan zirenetik, bai eta beren antzinatasuna ere. Datuok 2024ko otsailaren 1ekoak dira.

|  |  |  |  |  |
| --- | --- | --- | --- | --- |
| **Kidegoa** | **Espezialitatea** | **Hizkuntza** | **Sartzeko datatik zenbat egun** | **Zenbat**  **Funtzionario** |
| 597 | HAUR HEZKUNTZA | E | 1248 | 1 |
| 597 | ATZERRIKO HIZKUNTZA: INGELESA | G | 1248 | 8 |
| 597 | ATZERRIKO HIZKUNTZA: FRANTSESA | E | 4901 | 2 |
| 597 | GORPUTZ HEZKUNTZA: | G | 883 | 2 |
| 597 | GORPUTZ HEZKUNTZA: | G | 1248 | 31 |
| 597 | GORPUTZ HEZKUNTZA: | G | 2344 | 3 |
| 597 | GORPUTZ HEZKUNTZA: | E | 1248 | 17 |
| 597 | GORPUTZ HEZKUNTZA: | E | 2344 | 3 |
| 597 | MUSIKA | G | 1248 | 14 |
| 597 | PEDAGOGIA TERAPEUTIKOA | G | 1248 | 14 |
| 597 | PEDAGOGIA TERAPEUTIKOA | E | 883 | 1 |
| 597 | PEDAGOGIA TERAPEUTIKOA | E | 1248 | 23 |
| 597 | ENTZUMENA ETA HIZKUNTZA | G | 1248 | 1 |
| 597 | ENTZUMENA ETA HIZKUNTZA | E | 1248 | 3 |

Gai horri irtenbidea emateko gauzatu diren eta gauzatu nahi diren ekintzei dagokienez, 2018ko Hezkuntza Ituna izenpetu zuten sindikatuen ordezkariek eta hezkuntza administrazioko ordezkariek joan den ekainean osatutako lantaldeak hartutako erabakian jasotzen dira ekintza horiek. Lantaldeak dokumentu bat adostu zuen, zeinean etorkizuneko lekualdatze lehiaketa autonomikoetan gauzatzeko jarduketak proposatzen baitira funtzionarioei behin betiko lehenengo destinoa adjudikatzeko prozesua arintze aldera. Dokumentu hori txosten honen I. eranskina da.

Jarduketa horrek irakasle funtzionarioei behin betiko lehenengo destinoa adjudikatzeko intzidentziarik izan duen ala ez jakiteko, Hezkuntza Departamentuaren Irakasleak Hautatzeko eta Lanpostuak Betetzeko Zerbitzuko Zuzendaritzaren urriaren 6ko 269/2023 Ebazpen bidez deitutako egungo lekualdatze lehiaketa ebatzi arte itxaron beharko da.

Iruñean, 2024ko otsailaren 8an

Hezkuntzako kontseilaria: Carlos Gimeno Gurpegui

(Oharra: Aipatu eranskina foru parlamentarien eskura dago Parlamentuaren kudeaketarako Ágora sisteman).